**Lyginamais variantas**

PATVIRTINTA

Klaipėdos miesto savivaldybės

tarybos 2012 m. liepos 26 d.

sprendimu Nr. T2-196

(Klaipėdos miesto savivaldybės

tarybos 2012 m. gruodžio 20 d. sprendimo Nr. T2-324; Klaipėdos miesto savivaldybės

tarybos 2013 m. kovo 28 d. sprendimo Nr. T2-60 redakcijos)

**Leidimų AUTOMOBILIŲ SAVININKAMS AR VALDYTOJAMS NAUDOtIs nustatytomis mokamomis VIETOMIS automobiliams STATYTI KLAIPĖDOS MIESTE išdavimo, PAKEITIMO, naudojimo ir panaikinimo tvarkos aprašas**

**I. BENDROJI DALIS**

1. Leidimų automobilių savininkams ar valdytojams naudotis nustatytomis mokamomis vietomis automobiliams statyti Klaipėdos mieste išdavimo, pakeitimo, naudojimo ir panaikinimo tvarkos aprašas (toliau – Tvarkos aprašas) nustato leidimų automobilių savininkams ar valdytojams naudotis Klaipėdos miesto savivaldybės tarybos (toliau – Savivaldybės taryba) nustatytomis mokamomis Klaipėdos miesto vietomis automobiliams statyti (toliau – mokamos vietos) rūšis, jų išdavimo, keitimo, pratęsimo, naudojimo ir panaikinimo sąlygas bei procedūras.
2. Šio Tvarkos aprašo privalo laikytis visi fiziniai ir juridiniai asmenys, pageidaujantys gauti leidimus naudotis mokamomis vietomis automobiliams statyti (toliau – leidimas).
3. Klaipėdos miesto savivaldybės administracija (toliau – Savivaldybės administracija) ir VšĮ „Klaipėdos keleivinis transportas“ leidimus išduoda, vadovaudamosi Vietinės rinkliavos automobilių savininkams ar valdytojams už naudojimąsi nustatytomis mokamomis vietomis automobiliams statyti Klaipėdos mieste nuostatais (toliau – Nuostatai) ir šiuo Tvarkos aprašu.

**II. Leidimų rūšys**

1. Nustatomos šios leidimų rūšys:
	1. Automobilio statymo abonementas – terminuotas leidimas naudotis geltonosios, raudonosios, žaliosios ar mėlynosios zonos mokamomis vietomis (išskyrus vietas, kuriose įsigyti leidimai automobiliams statyti konkrečioje stovėjimo vietoje) automobiliams statyti. Automobilio statymo abonementas išduodamas automobilių savininkams ar valdytojams ir galioja nuo išdavimo datos iki galiojimo termino paskutinės dienos. Šis leidimas gali būti išduodamas pageidaujamam mėnesių ar dienų, už kuriuos sumokėta vietinė rinkliava, skaičiui.
	2. Gyventojo leidimas – metinis leidimas, suteikiantis teisę raudonojoje, geltonojoje ar žaliojoje zonoje naudotis vietomis automobiliams statyti, esančiomis ne didesniu nei 200 metrų spinduliu nuo nekilnojamojo turto objekto, nurodyto gyventojo leidime. Gyventojo leidimas išduodamas automobilių savininkams ar valdytojams:
		1. fiziniams asmenims, deklaravusiems gyvenamąją vietą ar išsinuomojusiems gyvenamosios paskirties patalpas apmokestintoje teritorijoje;
		2. juridiniams ir fiziniams asmenims, valdantiems nuosavybės, nuomos teise ar kitu teisėtu pagrindu negyvenamosios paskirties arba gyvenamosios paskirties (taikoma asmenims, galintiems teisėtai vykdyti veiklą gyvenamosios paskirties patalpose)atskirus nekilnojamo turto objektus, esančius apmokestintoje teritorijoje (toliau – negyvenamosios paskirties turtas).

Gyventojo leidimas galioja vienus metus nuo išdavimo dienos. Šis leidimas gali būti išduodamas dvejiems metams, jeigu yra asmens pageidavimas ir rinkliava yra sumokėta už dvejus metus. Jeigu patalpos nuomojamos, tokiu atveju nuomos sutarties galiojimo terminas turi būti ne trumpesnis kaip prašomo išduoti gyventojo leidimo galiojimo terminas.

* 1. Leidimas automobiliams statyti konkrečioje stovėjimo vietoje – terminuotas leidimas naudotis konkrečia mokama vieta automobiliams statyti, esančia raudonojoje, geltonojoje, baltojoje ar žaliojoje zonoje. Mėlynojoje zonoje esančioms mokamoms vietoms automobiliams statyti šis leidimas neišduodamas. Leidimas automobiliams statyti konkrečioje stovėjimo vietoje išduodamas:
		1. automobilių savininkams ar valdytojams;
		2. automobilių savininkams ar valdytojams apmokestinamoje zonoje esančioje valstybinėje žemėje teisės aktų nustatyta tvarkasavo lėšomis įrengusiems mokamas vietas automobiliams statyti arba suteikusiems paramą mokamų vietų automobiliams statyti įrengimui Savivaldybės administracijos direktoriaus nustatyta tvarka.

Leidimas automobiliams statyti konkrečioje stovėjimo vietoje galioja nuo išdavimo datos iki galiojimo termino paskutinės dienos. Šis leidimas gali būti išduodamas pageidaujamam mėnesių, už kuriuos sumokėta vietinė rinkliava, skaičiui.

* 1. Metinis lengvatinis leidimas – metinis leidimas, suteikiantis teisę naudotis bet kuria geltonosios, raudonosios, mėlynosios ar žaliosios zonos mokama vieta (išskyrus vietas, kuriose įsigyti leidimai automobiliams statyti konkrečioje stovėjimo vietoje) automobiliams statyti. Metinis lengvatinis leidimas išduodamas:
		1. kontroliuojančių ar vietos valdžios funkcijas apmokestintose teritorijose vykdančių institucijų ar įstaigų tarnybiniams automobiliams;
		2. informacinės visuomenės informavimo priemonių valdytojų, vykdančių veiklą apmokestintose teritorijose, tarnybiniams automobiliams;
		3. sveikatos priežiūros veiklą apmokestintose teritorijose vykdančių sveikatos priežiūros organizacijų tarnybiniams automobiliams, jeigu jiems netaikomas Nuostatų 7.1 papunktis;
		4. miesto garbės piliečiams, kultūros magistrams, asmenims, apdovanotiems už metų darbus;
		5. **Klaipėdos mieste gyvenamąją vietą deklaravusių šeimų, auginančių tris ir daugiau vaikų iki 19 metų, jei vaikai mokosi dieniniame skyriuje, vienam automobiliui, naudojamam vieno iš tėvų ar globėjo.** (1 sprendimo projektas) arba **Klaipėdos mieste gyvenamąją vietą deklaravusių šeimų, auginančių tris arba keturis vaikus iki 19 metų, jei vaikai mokosi dieniniame skyriuje, vienam automobiliui, naudojamam vieno iš tėvų ar globėjo.** (2 sprendimo projektas)

Metinis lengvatinis leidimas galioja vienus metus nuo išdavimo datos.

 4.5. Nemokamas leidimas – leidimas, suteikiantis teisę nemokamai naudotis bet kuria apmokestintoje teritorijoje esančia vieta automobiliams statyti (išskyrus vietas, kuriose įsigyti leidimai automobiliams statyti konkrečioje stovėjimo vietoje). Nemokamas leidimas išduodamas**:**

  **4.5.1.** ekologiškoms transporto priemonėms (elektros varikliais arba vandeniliu varomiems automobiliams), registruotoms Lietuvos Respublikoje;

 **4.5.2. Klaipėdos mieste gyvenamąją vietą deklaravusių šeimų, auginančių penkis ir daugiau vaikų iki 19 metų, jei vaikai mokosi dieniniame skyriuje, vienam automobiliui, naudojamam vieno iš tėvų ar globėjo.**

 **Nemokamas leidimas galioja vienus metus nuo išdavimo datos.** (2 sprendimo projektas).

1. Gyventojo leidimo, leidimo automobiliams statyti konkrečioje vietoje, metinio lengvatinio leidimo ir nemokamo leidimo formas nustato Savivaldybės administracijos direktorius.

**III. leidimų išdavimas**

1. Visileidimai, išskyrus šio Tvarkos aprašo 4.5 punkte nurodytą leidimą, yra išduodami, į Klaipėdos miesto savivaldybės biudžeto surenkamąją sąskaitą sumokėjus Savivaldybės tarybos nustatytą vietinę rinkliavą. Vietinę rinkliavą už leidimų išdavimą galima sumokėti įmokas priimančiose įstaigose (banko, pašto skyriuose ir kt.), kurios įmokas perveda į Klaipėdos miesto savivaldybės biudžeto surenkamąją sąskaitą. Vietinė rinkliava turi būti sumokėta pareiškėjo vardu.
2. Prašymus ir sprendimus dėl automobilio statymo abonemento išdavimo ar pratęsimo priima, automobilio statymo abonementus išduoda bei pratęsia VšĮ „Klaipėdos keleivinis transportas“. Automobilių savininkai ar valdytojai, pageidaujantys įsigyti automobilio statymo abonementą, VšĮ „Klaipėdos keleivinis transportas“ pateikia prašymą, kuriame nurodomas automobilio valstybinis numeris, markė, modelis, ir sumoka Savivaldybės tarybos nustatyto dydžio rinkliavą.
3. Prašymus su privalomais pateikti dokumentais ir sprendimus dėl gyventojo leidimo, leidimo automobiliams statyti konkrečioje stovėjimo vietoje, metinio lengvatinio leidimo ir nemokamo leidimo išdavimo, panaikinimo ar dublikato išdavimo priima bei leidimus išduoda, panaikina bei dublikatus išduoda Savivaldybės administracija.
4. Dokumentus priimantys darbuotojai patikrina pateiktus dokumentus ir jų tikrumą; patikrina duomenis apie prašymą pateikusio gyventojo deklaruotą gyvenamąją vietą, patikrina, ar pareiškėjas sumokėjo Savivaldybės tarybos nustatyto dydžio vietinę rinkliavą ir pažymi apie tai prašyme arba prideda išrašą. Patikrinus dokumentus, jų originalai grąžinami pareiškėjui.
5. Už pateikiamų dokumentų teisingumą atsako pareiškėjas.
6. Gyventojo leidimų skaičius yra ribojamas – apmokestintoje teritorijoje esančio atskiro nekilnojamojo turto objekto, kuriam suteiktas unikalus numeris, adresu gali būti išduodami ne daugiau kaip du gyventojo leidimai.
7. Esant pareiškėjo prašymui, gali būti išduodamas gyventojo leidimas, jame įrašant ne daugiau kaip tris adresus, kai pareiškėjas atitinka visas šias sąlygas:
	1. pareiškėjas, kaip automobilio (-ių) savininkas ar valdytojas, yra fizinis asmuo;
	2. pareiškėjas apmokestintoje teritorijoje nuosavybės teise ar kitu teisėtu pagrindu valdo keletą gyvenamosios paskirties nekilnojamojo turto objektų, kuriuose nėra vykdoma ūkinė komercinė veikla;
	3. pareiškėjas viename iš šių objektų yra deklaravęs gyvenamąją vietą.
8. Automobilių savininkai ar valdytojai, pageidaujantys įsigyti gyventojo leidimą (-us):
	1. Fiziniai asmenys, deklaravę gyvenamąją vietą ar išsinuomoję gyvenamosios paskirties patalpas apmokestintoje teritorijoje, sumoka Savivaldybės tarybos nustatyto dydžio rinkliavą ir Savivaldybės administracijai pateikia:
		1. prašymą;
		2. asmens tapatybės dokumento kopiją ir originalą;
		3. transporto priemonės (-ių) registravimo liudijimo (-ų) kopiją (-as) ir originalą (-us);
		4. nuomos sutarties kopiją ir originalą, jei gyvenamos patalpos nuomojamos.
	2. Juridiniai ir fiziniai asmenys, apmokestintoje teritorijoje valdantys nuosavybės, nuomos teise ar kitu teisėtu pagrindu negyvenamosios paskirties turtą, sumoka Savivaldybės tarybos nustatyto dydžio rinkliavą ir Savivaldybės administracijai pateikia:
		1. prašymą, pasirašytą įmonės vadovo ar jo įgalioto asmens arba fizinio asmens, vykdančio veiklą (jei pasirašo įgaliotas asmuo, pateikiamas įgaliojimo originalas ir kopija);
		2. juridinio asmens registravimo pažymėjimo kopiją, individualios veiklos vykdymo pažymėjimo, verslo liudijimo ar kito dokumento, suteikiančio teisę užsiimti atitinkama veikla, kopiją;
		3. VĮ Registrų centro pažymą apie juridinio ar fizinio asmens apmokestintoje teritorijoje valdomą negyvenamosios paskirties turtą;
		4. transporto priemonės (-ių) registravimo liudijimo (-ų) kopiją (-as) ir originalą (-us).
9. Automobilių savininkai ar valdytojai, pageidaujantys įsigyti antrą gyventojo leidimą:
	1. Jeigu antrą gyventojo leidimą nori gauti asmuo, pateikęs prašymą pirmajam gyventojo leidimui gauti, šis asmuo sumoka Savivaldybės tarybos nustatyto dydžio rinkliavą ir Savivaldybės administracijai pateikia:
		1. prašymą;
		2. transporto priemonės registravimo liudijimo kopiją ir originalą.
	2. Jeigu antrą gyventojo leidimą nori gauti kitas, o ne pateikęs prašymą pirmajam gyventojo leidimui gauti, asmuo, šis asmuo sumoka Savivaldybės tarybos nustatyto dydžio rinkliavą ir Savivaldybės administracijai pateikia:
		1. šio Tvarkos aprašo 13.1.1–13.1.4 papunkčiuose nurodytus dokumentus (taikoma fiziniams asmenims, deklaravusiems gyvenamąją vietą ar išsinuomojusiems gyvenamosios paskirties patalpas apmokestintoje teritorijoje);
		2. šio Tvarkos aprašo 13.2.–13.2.4 papunkčiuose nurodytus dokumentus (taikoma juridiniams ir fiziniams asmenims, apmokestintoje teritorijoje valdantiems nuosavybės, nuomos teise ar kitu teisėtu pagrindu negyvenamosios paskirties turtą).
10. Automobilių savininkai ar valdytojai, pageidaujantys įsigyti leidimą automobiliams statyti konkrečioje stovėjimo vietoje, sumoka Savivaldybės tarybos nustatyto dydžio rinkliavą ir Savivaldybės administracijai pateikia:
	1. prašymą;
	2. kelio ženklų ir automobilių statymo schemos, suderintos su policija, kopiją;
	3. dokumentus, įrodančius mokamų vietų automobiliams stovėti už savo lėšas įrengimą (jeigu tokie yra);
	4. dokumentus, įrodančius paramos mokamų vietų automobiliams statyti įrengimui suteikimą (jeigu tokie yra).
11. Automobilių savininkai ar valdytojai, pageidaujantys įsigyti metinį lengvatinį leidimą, sumoka Savivaldybės tarybos nustatyto dydžio rinkliavą ir Savivaldybės administracijai pateikia:
	1. prašymą;
	2. dokumentus, įrodančius pareiškėjo atitiktį bent vienam iš šio Tvarkos aprašo 4.4.1–~~4.4.4~~ **4.4.5** papunkčiuose nurodytų kriterijų; (1 sprendimo projektas).
	3. transporto priemonės (-ių) registravimo liudijimo (-ų) kopiją (-as) ir originalą (-us).
12. Automobilių savininkai ar valdytojai, pageidaujantys įsigyti nemokamą leidimą, Savivaldybės administracijai pateikia**:**

 **17.1. prašymą;**

 **17.2. dokumentus, įrodančius pareiškėjo atitiktį šio Tvarkos aprašo 4.5.2 papunktyje nurodytam kriterijui;**

 **17.3. transporto priemonės (-ių) registravimo liudijimo (-ų) kopiją (-as) ir originalą (-us).** (2 sprendimo projektas).

1. Leidimai yra išduodami ne vėliau kaip per 20 darbo dienų nuo visų reikiamų dokumentų pateikimo, jeigu yra sumokėta vietinė rinkliava. Jeigu pareiškėjas nesumoka vietinės rinkliavos, leidimas neišduodamas.
2. Jeigu prašymas užpildytas neteisingai arba prie prašymo pridėti ne visi dokumentai, Savivaldybės administracija turi teisę paprašyti pateikti papildomus dokumentus.

**IV. leidimų pakeitimas IR PRATĘSIMAS**

1. Leidimas yra keičiamas pasikeitus transporto priemonės, įrašytos leidime, duomenims. Pakeistas leidimas galioja iki turėto (pakeisto) leidimo galiojimo termino pabaigos.
2. Automobilių savininkai ar valdytojai, norintys pakeisti leidimą, pastarąjį išdavusiam subjektui pateikia:
	1. prašymą;
	2. dokumentų, įrodančių turimo leidimo pakeitimo būtinybę, originalus ir kopijas.
3. Praradus leidimo originalą yra išduodamas leidimo dublikatas.
4. Automobilių savininkai ar valdytojai, norintys gauti leidimo dublikatą, Savivaldybės administracijai pateikia prašymą, kuriame nurodomos leidimo originalo praradimo aplinkybės.
5. Leidimai keičiami ir leidimų dublikatai išduodami nemokamai.
6. Pratęsiami tik automobilio statymo abonementai, sumokėjus Savivaldybės tarybos nustatytą vietinę rinkliavą. Pasibaigus leidimų, nurodytų šio Tvarkos aprašo 4.2–4.5 punktuose, galiojimo terminui, turi būti teikiamas prašymas naujam leidimui gauti.

**V. Leidimų naudojimaS**

1. Leidimo originalas turi būti padėtas automobilyje už priekinio stiklo (automobilio statymo abonementas yra priklijuojamas ant automobilio priekinio stiklo), salono viduje, iš lauko gerai matomoje vietoje ta puse, kurioje nurodyti automobilio rekvizitai (modelis, valstybinis numeris, gyvenamoji vieta ir leidimo numeris). Leidimo kopija negalioja.
2. VšĮ „Klaipėdos keleivinis transportas“ ar atsakingiems už kontrolę Savivaldybės administracijos darbuotojams pareikalavus, automobilių savininkai ar valdytojai privalo nedelsdami pateikti leidimo originalą.

**VI. Leidimų panaikinimas**

1. Leidimas gali būti panaikinamas arba nepratęsiamas kontroliuojančiųjų institucijų teikimu, kai nustatomi du netinkamo naudojimo atvejai (naudojasi ne tos transporto priemonės leidimu, leidimas taisytas) per metus, kurie skaičiuojami nuo pirmojo netinkamo naudojimo atvejo nustatymo momento. Taip pat leidimas panaikinamas, kai paaiškėja, kad leidimui gauti buvo pateikti klaidingi duomenys.
2. Leidimas gali būti panaikintas leidimo turėtojo prašymu.
3. Jei leidimas yra panaikinamas arba nepratęsiamas pagal šio Tvarkos aprašo 28 punktą, naujas leidimas neišduodamas 1 (vienus) metus.

**VII. BAIGIAMOSIOS NUOSTATOS**

31. Šio Tvarkos aprašo įgyvendinimą kontroliuoja Savivaldybės administracijos Informavimo ir e. paslaugų skyrius, Viešosios tvarkos skyrius, Investicijų ir ekonomikos departamento Licencijų, leidimų ir vartotojų teisių apsaugos skyrius ir VšĮ „Klaipėdos keleivinis transportas“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_